31/01/2013 | Administración LocalMunicipal
Sada
Alcaldía
Convocatoria e bases reguladoras do concurso de comparsas no Entroido de Sada 2013

ANUNCIO Esta Alcaldía aprobou, mediante o Decreto 70/2013, do 18 de xaneiro, as seguintes bases e convocatoria: “BASES REGULADORAS DO CONCURSO DE COMPARSAS NO ENTROIDO DE SADA 2013 1.–OBXECTO. O Concello de Sada, a través da Concellería de Cultura, Xuventude e Ocio, convoca un concurso de comparsas para o mércores 13 de febreiro (“mércores de cinza”) dentro da programación de festexos de celebración do Entroido 2013. A través desta convocatoria de participación libre para os veciños e veciñas, preténdese animar as rúas de Sada e conseguir revitalizar o espírito festivo propio desta festividade tradicional, motivando á poboación a unha participación activa e lúdica. Trátase de convocar un público numeroso co atractivo dun evento no que o espírito de festa, a ironía e a sátira conseguen facer esquecer os malos momentos, poñer un paréntese no “crudo” discorrer da rutina diaria, e un sorriso nas caras dos asistentes. Ademais do propósito de dinamización festiva está o da dinamización cultural. Para cumprilo intentaremos a mobilización das diferentes asociacións culturais e veciñais sadenses na creación de propostas propias, coa súa propia posta en escena, creación de disfraces propios e a elaboración de letras orixinais para a sátira e escarnio da vida social da localidade e das súas personaxes públicas, “como manda a tradición”. 2.–PARTICIPANTES.2.1. Poderán participar todas aquelas comparsas interesadas.2.2. Cada comparsa presentará un mínimo de 7 compoñentes, competindo todas elas nunha única categoría independentemente das súas características. Os criterios que seguirá o xurado do concurso para a valoración das comparsas serán descritos noutro punto destas bases.3. INSCRICIÓN.3.1. A inscrición no concurso será gratuíta. Realizarase mediante un mail especificando en ASUNTO: COMPARSAS, coa documentación necesaria á dirección: concursos@concellodesada. com 3.2. A documentación que se precisa é a seguinte: a) Nome da comparsa. b) Temática do disfrace (opcional: axuntar fotografías). c) Dirección postal (sede da comparsa). d) Teléfono de contacto. e) Correo electrónico de contacto. f) Nomes, apelidos e D. N. I. dos compoñentes. g) Copia do C. I. F. (en caso de que a comparsa pertenza a algunha asociación ou estea rexistrada como asociación). h) Copia de certificado de conta cliente da conta bancaria na que se deba ingresar o importe dos premios (en caso de estar dada de alta como asociación será un n.º de conta bancaria do que sexa titular a asociación; en caso de non estar rexistrados como asociación, os compoñentes da comparsa deberán asinar un formulario de autorización –ANEXO– habilitando un número de conta pertencente a algún dos seus membros para recibir o ingreso dos posibles premios). 3.3. Axuntaranse as letras das 3 cancións que se presentarán no concurso. Unha delas, polo menos, estará relacionada con acontecementos relacionados con Sada e/ou as súas personaxes públicas. En caso de que a comparsa non teña letras propias deberá especificar na súa inscrición si aporta música (gravación ou en vivo), coreografía… 3.4. Poderá consultarse ós participantes en caso de que sexa necesaria algunha aclaración.4.–NORMAS DE PARTICIPACIÓN.4.1. As comparsas presentarán un mínimo de 7 compoñentes. Non haberá límite máximo en canto ó número de membros das comparsas.4.2. As comparsas deberán presentarse antes das 18.00 horas na carpa da praza Irmáns Suárez Picallo. O percorrido a pe polas rúas peonís de Sada comezará ás 18.00 horas. O incumprimento deste horario pode levar a sancións na valoración do xurado, ou descualificación no caso de que se produza un atraso grave que afecte á dinámica do concurso.4.3. Poderán participar comparsas “a pé” ou con carroza. Todas as comparsas participantes deberán realizar un percorrido polas rúas peonís de Sada (guiado pola organización) que rematará na carpa do concurso. A capacidade de interacción co público e de contaxiar a animación e o espírito festivo do Entroido será valorada polo xurado do concurso.4.4. A carpa estará equipada cun escenario no que cada comparsa terá oportunidade para cantar 3 cancións. O público e o xurado escoitarán a intervención de cada comparsa.4.5. En caso de estar xustificado por motivos organizativos, o xurado poderá realizar unha selección previa de comparsas de entre todas as inscritas. Este punto sería confirmado tanto ás seleccionadas como ás que non mediante chamada telefónica.4.6. Aínda sendo seleccionadas, só poderán optar a premio as comparsas que cumpran as condiciones establecidas nos puntos 3.2., 3.3., 4.2., 4.3. e 4.4. 5. PRAZOS. O prazo de recepción de solicitudes comezará ás 00:00 horas do día seguinte ó de aprobación destas bases. O prazo pecharase ás 00:00 horas do venres 8 de febreiro de 2013.6. XURADO E CRITERIOS.6.1. A proposta da Alcaldía ou de en quén ésta delegue, proporase un xurado composto polo menos por 3 persoas. O xurado presenciará o desfile e a actuación de cada comparsa no escenario habilitado para o concurso. Ó finalizar a última quenda de actuación reunirase para emitir un fallo inmediato. O resultado de dito fallo será inapelable.6.2. O xurado deberá valorar: a) Orixinalidade, estética, creatividade e traballo na elaboración dos disfraces. b) Posta en escena, animación musical. c) Capacidade de interacción co público, “mobilización das masas”. d) Orixinalidade, creatividade e nivel satírico e humorístico das letras (en caso de presentar letras propias). Os membros do xurado valorarán de 0 a 10 puntos cada un dos criterios anteriores. En caso de non presentar letras propias non se recibirá puntuación por ese apartado.6.3. O xurado, previa xustificación, poderá declarar deserto o concurso.6.4. O xurado poderá descualificar do concurso a aquelas comparsas que se comporten de maneira ofensiva, tanto co público como coa organización. Non serán admitidos comportamentos vexatorios ou de mal gusto que excedan o espírito crítico, satírico e lúdico do Entroido.7. PREMIOS.7.1. O xurado proporá un gañador, en base á valoración dos criterios expostos en 6.2. A comparsa que obteña unha maior puntuación total, sumadas as votacións parciais de todos os membros do xurado, será a gañadora do concurso.7.2. O importe do premio á mellor comparsa será de 700€. NOTA: Este premio será ingresado no número de cota aportado pola comparsa na súa documentación de inscrición (ben sexa un n.º de conta pertencente á asociación, si o fose, ou ben o n.º de conta dun dos seus membros habilitado mediante firma e copia de D. N. I. dos demais compoñentes –ANEXO–). O Concello comprométese a ingresar o importe do premio antes do 26 de febreiro de 2013.7.3. O xurado, previa xustificación, poderá propor ata un máximo de 2 accesits ou mencións. No caso de que se concrete esta posibilidade, isto non suporá necesariamente a concesión dun premio económico.8. CONFORMIDADE. Todos os participantes, polo mero feito de selo, aceptan as presentes bases na súa totalidade.” O que se publica para xeral coñecemento. Sada, 23 de xaneiro de 2013. O alcalde Asdo.: Ernesto Anido Varela ANEXO CONCURSO DE COMPARSAS. ENTROIDO EN SADA 2013 HABILITACIÓN DE CONTA CORRENTE A Comparsa __________________________, con sede na dirección ____________________________, no municipio de _______________, INFORMA: Que non conta cunha conta bancaria habilitada como asociación, e que, como participante e premiada no concurso de comparsas de Sada, nas festas do Entroido 2013, a efectos do ingreso do premio estipulado no concurso. SOLICITA: que o ingreso correspondente ó premio se faga en N.º de conta ________________________________________________________ Titular D./Dna. ____________________________________________________ Entidade ___________________________________________________________ E para que así conste, dan a súa aceptación e conformidade os membros da comparsa, que asinan a continuación e axuntan copia do seu DNI e o certificado da conta bancaria habilitada: D./Dna.___________________________________________________ Representante habilitado/a da comparsa __________________. En _______________, a ___ de febreiro de 2013.